Narva linnavolikogu

Narva linnavolikogu on Narva linna omavalitsusorgan, mis tegutseb linnas alates 1873. aastast. 1870. aastast pidi Venemaa üldise linnaseaduse järgi linnades moodustama linnaomavalitsuse, mis koosnes linnavolikogust ja linnavalitsust.

Aastatel 1917–1918, 1940–1941 ja 1944–1990 tegutses linnavalitsusasutusena Narva Linna Töörahva Saadikute Nõukogu ja selle täidesaatva organina Narva Linna Töörahva Saadikute Nõukogu Täitevkomitee.

Narva linnavolikogu valisid kõik linna maksumaksjad, kes jagati maksu suuruse järgi kolmeks klassiks.

1892. aastal tõsteti valimistsensust ja linnavolikogu said valida ainult kinnisvaraomanikud. 

Narva linnavolikogu tegevuse seaduslikkuse üle teostas järelevalvet Peterburi kuberner, pärast Veebruarirevolutsiooni kuni 11. oktoobrini 1919 kubermangukomissar. Kõik volikogu otsused pidi linnapea esitama kubernerile. 

Alates 15. aprillist 1917 võisid linnavolikogu liikmeid valida peale kinnisvaraomanike ka muud linnaelanikud.

Vastavalt kohaliku omavalitsuse volikogu valimise seadusele valitakse Narva linnavolikogu liikmed neljaks aastaks üldise ja ühetaolise valimisõiguse alusel. Volikogu esindab ja selle tööd juhib esimees.

Praegu on Narva volikogus 31 liiget. Volikogu tegevust juhib Vladimir Žavoronkov.

Narva linnavolikogu esimehed
 ?1921–1940 Johan Hansing.
 ...1923... Vak (Вакъ)
 1990–1993 Vladimir Tšuikin
 1993–1999 Anatoli Paal
 1999–2003 Elsa Suikanen
 2003–2011 Mihhail Stalnuhhin
 2011–2013 Aleksandr Jefimov
 2013–2015 Tarmo Tammiste
 2016–2018 Aleksandr Jefimov
 2018–2020 Irina Janovitš
 2020–2021 Tatjana Stolfat
 2021–2021 Katri Raik 
 alates 2022 Vladimir Žavoronkov

Narva linnavolikogu koosseisud
Märtsirevolutsioonijärgsed esimesed Narva Linnavolikogu valimised toimusid Narvas 19. (6. vkj) augustil 1917. aastal.

1927. aasta Narva linnavolinike valimisel said hääli Eesti Tööerakond 1868; kaupmeeste ühing 255; Eesti Sotsiaaldemokraatlik Tööliste Partei 1379; Eesti Rahvaerakond 243; Kristlik Rahvaerakond 1209; grimpelsotsid 1970; majaomanikkude rühm 978; üürnikud 504; ühendatud Vene rühm 1113; Vene majaomanikkude rühm 305. Valimisel Käisid 17,250 elanikku, 50 protsendi ümber hääleõiguslikkude elanikkude armust.

1993.–1996. aasta 
1993. aasta kohaliku omavalitsuse volikogude valimised toimusid 17. oktoobril 1993. 31 478 valijatest käis valimas 20 952 elanikku ehk 66,6 %, kõige rohkem hääli sai Anelja Varul (4934). 12 mandaate (38,7% häältest) said kandidaadid KVL-st Narva Ametühingute Keskuse nimekiri, 12 mandaate (38,7% häältest) said kandidaadid Eesti Demokraatlikust Tööparteist, 7 mandaate (22,6%) KVL-st Narva Eesti Seltsi nimekiri

Narva linnavolikogu volinikeks valiti järgmised isikud.

1996.–1999. aasta 
1996. aasta kohaliku omavalitsuse volikogude valimised toimusid 20. oktoobril 1996. 26 274 valijatest käis valimas 18 183 elanikku ehk 69,0 %, kõige rohkem hääli sai Anatoli Paal (1633). 12 mandaate (38,7% häältest) said kandidaadid KVL-st Narva, 8 mandaate (25,8% häältest) said kandidaadid Eesti Demokraatlikust Tööparteist, 6 mandaate (19,4% häältest) said kandidaadid Eestimaa Ühendatud Rahvaparteist, 3 mandaate (9,7% häältest) said kandidaadid Eesti Keskerakonnast, 2 mandaate (6,5% häältest) said kandidaadid KVL-st Minu Kodu Narva Linn.

Narva linnavolikogu volinikeks valiti järgmised isikud.

1999.–2002. aasta 
1999. aasta kohaliku omavalitsuse volikogude valimised toimusid 17. oktoobril 1999. 53 412 valijatest käis valimas 22 055 elanikku ehk 41,3%, kõige rohkem hääli sai Vadim Orlov (1225). 14 mandaate (45,2% häältest) said kandidaadid Eesti Keskerakonnast, 7 mandaate (22,6% häältest) said kandidaadid Eesti Valimisliidust Ühtsus ja Usaldus, 4 mandaate (12,9% häältest) said kandidaadid Valimisliidust Narva – 21, 3 mandaate (9,7% häältest) said kandidaadid Eesti Sotsiaaldemokraatlikust Tööparteist, 2 mandaate (6,5% häältest) said kandidaadid Valimisliidust Narva Rahva Usaldus, 1 mandaat (3,2% häältest) said kandidaat Valimisliidust Arukus.

Narva linnavolikogu volinikeks valiti järgmised isikud.

Linnavolikogu esimeheks valiti Elsa Suikanen, sest ta oli ainus kandidatuur, kes oskas päriselt eesti keelt.

2002.–2005. aasta 
2002. aasta kohaliku omavalitsuse volikogude valimised toimusid 20. oktoobril 2002. 51 417 valijatest käis valimas 23 076 elanikku ehk 44,9%, kõige rohkem hääli sai Mihhail Stalnuhhin (2431). 18 mandaate (50,5% häältest) said kandidaadid Eesti Keskerakonnast, 5 mandaate (16,1% häältest) said kandidaadid Valimisliidust Elujõud, 3 mandaate (9,7% häältest) said kandidaadid Reformi erakonnast, 2 mandaate (8,5% häältest) said kandidaadid Ühendusest Vabariigi Eest - Res Publica, 2 mandaate (8,5% häältest) said kandidaadid Valimisliidust Väärilise Elu Poole, 1 mandaat (3,2% häältest) said kandidaat Eestimaa Rahvaliidust.

Narva linnavolikogu volinikeks valiti järgmised isikud.

2005.–2009. aasta 
2005. aasta kohaliku omavalitsuse volikogude valimised toimusid 16. oktoobril 2005. 52 882 valijatest käis valimas 24 779 elanikku ehk 46,9%, kõige rohkem hääli sai Mihhail Stalnuhhin (2624). 22 mandaate (76,6% häältest) said kandidaadid Eesti Keskerakonnast, 4 mandaati (14,6% häältest) said kandidaadid Erakonnast Res Publica, 3 mandaati (10,7% häältest) said kandidaadid Eestimaa Rahvaliidust, 1 mandaadi (6,4% häältest) sai kandidaat Reformierakonnast, 1 mandaat (5,4% häältest) sai kandidaat Valimisliidust Linnakodanik. 

Narva linnavolikogu volinikeks valiti järgmised isikud.

2009.–2013. aasta 
2009. aasta kohaliku omavalitsuse volikogude valimised toimusid 18. oktoobril 2009. 52 954 valijatest käis valimas 27 772 elanikku ehk 54,33%, kõige rohkem hääli sai Mihhail Stalnuhhin (4510). 26 mandaate (76,6% häältest) said kandidaadid Eesti Keskerakonnast, 2 mandaate (7,75% häältest) said kandidaadid Valimisliidust Uus Narva, 2 mandaate (5,91% häältest) said kandidaadid Valimisliidust Peetri plats, 1 mandaat (4,66% häältest) sai kandidaat Valimisliidust Jüri Mišini plokk – Meie kodu Narva. 
http://vvk.ee/varasemad/k05/tulemus/315000000.html 
Narva linnavolikogu volinikeks valiti järgmised isikud.

Linnavolikogu esimehed 
Narva linnavalitsuse esimeheks valiti Mihhail Stalnuhhin. 2011. aasta aprillis läks ta tööle Riigikokku ja teda asendas Aleksandr Jefimov, kes kaotas 2013. aastal kolleegide usalduse ja tema asemel valiti linnavolikogu esimeheks Tarmo Tammiste.

Fraktsioonid 
2011. aasta septembril oli loodud opositsiooni fraktsioon Kindlus, mille koosseisu kuulus 8 volinikku: S. Lvov, A. Brokk, N. Sinjakova, A. Tšuhhljaejv, A. Pärnoja, T. Gordejeva, M. Belozjorov ja J. Mišin.

5. jaanuaril 2012 määras Narva valimiskomisjon, et traagiliselt hukkunud Juri Mišini asemel osaleb linnavolikogu tegevuses Anatoli Ilkevitš.

2013.–2017. aasta 
2013. aasta kohaliku omavalitsuse volikogude valimised toimusid 20. oktoobril 2013. 49 957 valijast käis valimas 23 106, kõige rohkem hääli sai Jevgeni Ossinovski (2403). 20 mandaati (60,1% häältest) said kandidaadid Eesti Keskerakonnast, 11 mandaati (35,8% häältest) said kandidaadid Sotsiaaldemokraatlikust Erakonnast, Erakonnast Isamaa ja Res Publica liidu kandidaadid said 2,9% häältest ning 1,9% häältest sai üksikkandidaadid.

Narva linnavolikogu volinikeks valiti järgmised isikud.

Linnavolikogu esimehed 
16. novembril 2013 Narva linnavalitsuse esimeheks valiti Tarmo Tammiste. 3. detsembril 2015 valiti ta Narva linnapeaks ja siis pidi ta volikogust lahkuma. 2.veebruaril 2016 sai linnavolikogu esimeheks Aleksandr Jefimov.

Fraktsioonid 
Kuna mõned kandidaadid loobusid linnavolikogu tegevuses osalemist, said nende asemel linnavolikogu liikmeteks teised kandidaadid. Kokku moodustati kolm fraktsiooni. 

2014. aasta augustil lahkus Sotsiaaldemokraatliku Erakonna (SDE) fraktsioonist Vladimir Kasterin, kes liitus Keskerakonna fraktsiooniga. 2015. aasta jaanuaril lahkus SDE fraktsioonist Tamara Luigas, kes liitus Kindluse fraktsiooniga.

2015. aasta novembris keskerakondlaste fraktsioon Kesk lõhenes ning loodi uus fraktsioon Ühtne Narva.

Fraktsioon Kesk: Vladimir Kasterin, Fjodor Ovsjannikov, Natalia Umarova, Nadežda Tšerkašina.

Fraktsioon Ühtne Narva: Aleksei Voronov (fraktsiooni esimees), Heli Adamovitš, Nikolai Burdakov, Vladimir Butuzov, Jekaterina Golubtsova, Aleksandr Jefimov, Anna Kovalenko, Sergei Lvov, Vladimir Mižui, Galina Moldon, Aleksei Mägi, Aleksandr Nikolajev, Larissa Olenina, Jelena Pahhomova, Jan Saan, Olev Silland, Vladimir Tarahtin, Ilja Fjodorov, Jelizaveta Tšertova.

Fraktsioon Kindlus: Andrei Tšuhljajev (fraktsiooni esimees), Tamara Gordejeva, Tamara Luigas, Nadežda Sinjakova.

Sotsiaaldemokraatliku Erakonna fraktsioon: Ants Kutti (fraktsiooni esimees), Vladimir Izotov, Katri Raik, Jüri Raud.

2017.–2021. aasta 
2017. aasta kohaliku omavalitsuse volikogude valimised toimusid 15. oktoobril 2017. 48 168 valijast käis valimas 21 401 elanikku ehk 44,4%. Kõige rohkem hääli sai Katri Raik (1490). 23 mandaati (66,8% häältest) said kandidaadid Eesti Keskerakonnast, 8 mandaati (23,3% häältest) said kandidaadid Valimisliidust Meie Narva, Edgar Savisaare Valimisliidu kandidaadid said 4,6% häältest, Valimisliidu Patriot kandidaadid said 3,0%, Eesti Reformierakonna kandidaadid said 1,3% häältest ning 0,9% häältest sai Erakond Isamaa ja Res Publica Liit.

Narva linnavolikogu volinikeks valiti järgmised isikud.

Linnavolikogu esimehed 
Narva linnavalitsuse esimeheks valiti Aleksandr Jefimov. 27. juunil 2018 ta lahkus ametist.

16. augustil 2018 valiti Narva linnavalitsuse esimeheks Irina Janovitš. 11. novembril 2020 teatas ta, et astub ametist tagasi.

30. detsembril 2020 valiti Narva linnavalitsuse esimeheks Tatjana Stolfat.

Fraktsioonid 
2017. aasta valimiste tulemuste järgi oli Narva linnavolikogus kaks fraktsiooni: Keskerakonnal 23 kohta ja Meie Narva valimisliidul 8 kohta.

26. oktoobril 2017 lahkus Narva linnavolikogust Kultuuriosakonna juhataja Viktoria Lutus, teda asendas volikogus Vladimir Butuzov. Eelmisel päeval esitanud oma avalduse mandaadist loobumise kohta ja Sotsiaalabiameti direktori ametis jätkamisest Galina Vologdina tühistas oma avalduse ja jäi volikogu liikmeks.

15. novembril 2017 lahkus linnavolikogus Tatjana Patsanovskaja, kes sai Sotsiaalabiameti direktori kohusetäitjaks. Tema asemel sai linnavolinikuks Nikolai Burdakov. Narva linnapeaks valitud Tarmo Tammiste sai linnavolinikuks Jekaterina Golubtsova.

2018. juunis Aleksandr Jefimov jäi lõplikult süüdi kelmuses ja oli kustutud linnavolikogu liikmete nimekirjast. Tema asemel sai volinikuks Svetlana Lešihhina.

2018. aasta augustis esitas prokuratuur kaheksale Narva linnavolikogu liikmele (A. Voronov, J. Pahhomova, J. Tšertova, T. Stolfat, L. Olenina, I. Fjodorov, S. Lvov ja A. Mägi) kahtlustuse toimingupiirangu rikkumises. Keskerakonna esimehe Jüri Ratas nõue oli, et kriminaaluurimise alla sattunud volinikud lahkuksid Narva volikogust. 15. augustil astus 22 Keskfraktsiooni liikmest 13 volikogu liiget (A. Voronov, L. Olenina, A. Mägi, S. Lvov, I. Fjodorov, T. Stolfat, J. Tšertova, G. Vologdina, V. Mižui, J. Kavrus, O. Silland, I. Janovitš ja J. Golubtsova) ise Keskerakonnast välja.

15. augustil 2018 lahkus 20 volinikku Keskerakonna fraktsioonist ja nad moodustasid fraktsiooni Narva – meie kodu. Endisest Keskfraktsioonist ei liitunud sellega Fjodor Ovsjannikov ja Mihhail Stalnuhhin. 25. oktoobril 2018 liitus fraktsiooniga S. Lešihhina. 13. detsembril 2018 Mihhail Stalnuhhini volitused Narva volikogus peatati puudumiste tõttu.

4. jaanuaril 2019 asutasid A. Jefimov, I. Fjodorov ja T. Stolfat eesmärgiga korraldada kultuuriüritusi MTÜ Kodulinn Narva, juhatuse liikmeteks said ka V. Butuzov, O. Silland, A. Voronov, L.Olenina, L. Pahhomova ja I. Janovitš. Selle MTÜ baasil 2019. aasta jaanuaris oli loodud samanimeline fraktsioon, mille juhina oli märtsi lõpuni A. Voronov. 20. juunil 2019 valiti fraktsiooni juhiks ja linnavolikogu esimeheks Irina Janovitš.

2019. aasta märtsil Sergei Gorlatš lahkus fraktsioonist Meie Narva. Sama aasta novembril liitus ta Kesk fraktsiooniga.

3. aprillil 2019 lahkus linnavolikogust mitmeaastane Kesk fraktsiooni esimees Aleksei Voronov, keda arreteeriti 27. märtsil korruptsioonis kahtluse tõttu. Teda asendas S. Lešihhina.

30. märtsil 2020 lahkus linnavolikogust Kesk fraktsiooni liige Fjodor Ovsjannikov. Teda asendas Heli Adamovitš.

24. novembril 2020 lahkusid fraktsioonist Kodulinn Narva seitse volinikku (V. Butuzov, T. Stolfat, T. Komlova, J. Kavrus, J. Golubtsova, A. Kovalenko ja H. Adamovitš). Koos Tarmo Tammistega nad taastasid Narva linnavolikogus Keskerakonna fraktsiooni nimega Kesk. 20.01.2021 liitusid fraktsiooniga G. Vologdina ja J. Saan, kes lahkusid Kodulinn Narva fraktsioonist ning Ants Kutti, kes lahkus Meie Narva fraktsioonist. Fraktsiooni juhiks 24. augustini 2021 oli T. Komlova, pärast Ants Kutti.
30. detsembril 2020 valiti Katri Raik Narva linnapeaks ja ta pidi volikogust lahkuma, tema asemel sai linnavolinikuks Vladimir Izotov. Meie Narva fraktsiooni esimeheks valiti Jana Kondrašova.

19. jaanuarilt 2021 asendas Sergei Gorlatši, kes sai abilinnapeaks, Marina Šurupova, kes liitus fraktsiooniga Meie Narva.

11. veebruaril 2021 lahkusid fraktsioonist Kodulinn Narva V. Mižui, I. Janovitš, N. Burdakov, S. Lvov, I. Fjodorov, J. Pahhomova, S. Lešihhina, 15. veebruaril – Vladimir Tarahtin. 2020. aasta detsembris lahkusid fraktsioonist J. Tšertova, J.Saan ja G.Vologdina. Sellega jäid Kodulinn Narva fraktsioonis kaks inimest – Olev Silland ja Aleksei Mägi. 25. veebruaril O.Silland lahkus fraktsioonist. 2021. aasta märtsil nimetas Aleksei Mägi oma fraktsiooni Kodulinn Narva EKRE fraktsiooniks. 29. aprillil liitusid temaga I.Fjodorov ja L.Olenina. 27. mail astusid fraktsiooni sisse I.Janovitš ja V.Tarahtin. Fraktsiooni juhiks sai A.Mägi. 26. augustil 2021 nimetati EKRE fraktsiooni ümber Elagu Narva fraktsiooniks, esimeheks valiti I.Janovitš.

30. märtsil 2021 liitusid fraktsiooniga Kesk N.Burdakov, O.Silland ja J.Tšertova ning fraktsiooni liikmete arv jõudis 14 inimest.

Mai alguses lahkus fraktsioonist Meie Narva Veera Grigorjeva.

27. mail 2021 liitusid fraktsiooniga Kesk V. Mižui, S. Lešihhina ja V. Grigorjeva ning fraktsiooni liikmete arv jõudis 17 inimeseni.

16. augustil 2021 tagandas Narva linnavolikogu Katri Raigi Narva linnapea ametist ja ta taastas oma kohta linnavolikogus ning M.Šurupova pidi volikogust lahkuma.

Seoses nende otsusega kandideerida 2021. aasta valimistel Katri Raigi nimekirjas lahkusid Kesk fraktsioonist 31. augustil 2021 Tamara Komlova ja 2. septembril 2021 Anna Kovalenko. Fraktsioonis jäi 15 liiget. 

2. septembril 2021 oli tühistatud abilinnapea amet ning S.Gorlatš tuli tagasi linnavolikokku ja sellest lahkus V.Izotov.

23. septembril 2021 liitusid fraktsiooniga Meie Narva S.Gorlatš, T.Komlova ja A.Kovalenko. Nendega sai fraktsioonis 8 liiget.

Sellega oli 2021. aasta oktoobril kolm fraktsiooni – Kesk (15 liiget), Meie Narva (8 liiget) ja Elagu Narva (5 liiget) ning kolm fraktsiooniväljast volinikku (M.Stalnuhhin, J.Pahhomova ja S.Lvov).

2021.–2025. aasta 
2021. aasta kohaliku omavalitsuse volikogude valimised toimusid 17. oktoobril 2021. Kokku Narvas oli 225 kandidaati, sh Valimisliidust Narodnyi Sojuz 2, Valimisliidust Elagu Narva 27, Valimisliidust Katri Raigi Nimekiri 85, Eesti Keskerakonnast 70, Eesti Konservatiivne Rahvaerakonnast 17, Erakonnast Eesti 200 53 ja 1 üksikkandidaat.
44 781 valijast käis valimas 20 865 elanikku ehk 46,6%. Kõige rohkem hääli sai Katri Raik (4512). 15 mandaati (43,9% häältest) said kandidaadid Katri Raigi Nimekirjast, 10 mandaati (35,5% häältest) said kandidaadid Keskerakonnast, 4 mandaati (13,1% häältest) said kandidaadid Valimisliidust Elagu Narva ja 2 mandaati (6,7% häältest) said kandidaadid Erakonnast Eesti 200. EKRE kandidaadid said 4,3% häältest, Valimisliidu Narodnyi Sojuz ja üksikkandidaadid said 0,2% häältest ja volikokku ei pääsenud.

Narva linnavolikogu volinikeks valiti järgmised isikud.

Linnavolikogu esimehed 
Narva linnavolikogu istungil 19. novembril volikogu esimeheks valiti Katri Raik ja aseesimeheks Nataia Umarova. 2021. detsembri alguses sai teada, et Katri Raik loobub Narva linnavolikogu esimehe kohast ja kandideerib Narva linnapea kohale ja 16. detsembril sai ta valituks. Uue Narva volikogu esimehe kohale oli pakutud Narva Tuleviku fraktsioonist Vladimir Žavoronkov ja Kesk fraktsioonist Mihhail Stalnuhhin. Esimesel voorul, 23. detsembril ei saanud nad valituks, sest said vastavalt 15 ja 12 häält (enamik on 16 häält). 11. jaanuaril 2022 valiti esimeheks Vladimir Žavoronkov, kes sai 17 häält.

Fraktsioonid 
2021. aasta valimiste tulemuste järgi oli Narva linnavolikogus neli rühma: Katri Raigi Nimekiri sai 15 kohta, Keskerakond 10 kohta, Elagu Narva neli kohta ja Eesti 200 kaks kohta.

22. oktoobril 2021 sõlmisid erakonna Eesti 200 linnavolikokku valitud volinikud ja valimised võitnud Katri Raigi Nimekiri esindajad kokkuleppe, mille järgi alustasid nad koalitsioonikõnelusi, mille eesmärgiks oli enamuse saavutamine volikogus.

2. novembril 2021 Keskkriminaalpolitsei kahtlustas Katri Raigi nimekirja esindajat Sergei Gorlatši häälte ostmises ja pidas teda kinni. Sellega seoses koalitsioonilepingu sõlmimist lükati edasi. 3.novembril Sergei Gorlatš otsustas peatada Narva linnavolikogu liikme volitused kuni uurimise lõpuni ehk vähemalt kolmeks kuuks, aga 18. novembril muutus ta meelt ja jäi volikogus. 5. novembril koalitsioonileping allkirjastati.

19.novembril 2021 teatati fraktsiooni Kesk loomisest. Fraktsiooni koosseisu kuulus 10 inimest, juhiks valiti Tatjana Stolfat ja asejuhiks Aleksandr Jefimov.

26.novembril 2021 teatati fraktsiooni Narva Tulevik Katri Raigi nimekirja alusel loomisest. Fraktsiooni koosseisu kuulus 13 nimekirja liiget (Sergei Gorlatš ei saanud kutset ja Marina Šurupova lahkus koalitsioonist). Fraktsiooni esimeheks valiti Vladimir Žavoronkov. Hiljem lahkusid fraktsioonist Viktor Šemarin ja Jana Kondrašova ning liitusid fraktsiooniga endised Kesk fraktsiooni liikmed Jelizaveta Tšertova, Jelena Kavrus, Nadežda Tšerkašina ja Jekaterina Golubtsova. 18.veebruari 2022 seisuga oli fraktsioonis 14 inimest, esimeheks oli Igor Andrejev.

16.detsembril 2021 Narva linnapeaks valitud Katri Raigi asemel sai linnavolikogu liikmeks Anton Nikolajev.

17.veebruaril 2022 teatati fraktsiooni Elagu Narva loomisest. Fraktsiooni koosseisu kuulus 5 inimest, juhiks valiti Aleksei Jevgrafov ja asejuhiks Aleksei Mägi. Samuti fraktsiooni liikmeteks said Irina Janovitš, Andrei Ivankiv ja Sergei Gorlatš.

Vaata ka
 Narva linnavolinikud 1921
 Narva linnavolinikud 1934
 Narva linnavolinikud 1939

Viited

Välislingid 
Narva Linnavolikogu töökord Vastu võetud 20.04.2006 nr 16

Narva
Eesti poliitika
Eesti omavalitsusasutused